messages: Vaata üle uudislugu ning loo sellele lühike kokkuvõte. Piira vastus ühe või kahe lausega ja vasta ainult eesti keeles!
  
  Tekst:
  
  Vastavalt lepingule, mis meiega sõlmis rahandusministeerium, jagame me need välja oma liidu liikmetele. Me oleme sõlminud ka nendega siis edasi andmislepingut, seal on küllaltki ranged tingimused, milleks neid maske tohib kasutada ja kellele neid siis oma töötajate seast tohib anda. Ja täna pärastlõunast siis alates hakkame neid välja jagama ja, ja nii palju siis, kui meie liikmetele on ette nähtud, saavad nad siis kätte meie kesksest laost. Ma loen teie pressiteatest välja, et tegelikult on kaubandussektori reaalne vajadus 120000 maski päevas, et tegemist on siis tegelikult ainult ühe päeva normiga või Jah, kui vaadata seda, mida tegelikult kogu kaubandussektoril vaja oleks, on jah, tegemist ühe päevanormiga. Natuke aitab see, et kaupmeeste liitu ei kuulu kogu Eesti kaubandus, meil on umbes 18000 töötajat, nii et iga töötaja kohta on kuskil kuus maski selle riigi abi na. Et kui mõelda selle peale riik räägib, et kriisist väljumiseks peaksid maskid olema kohustuslikud kõigil müüjatel. Et siis tasub tõesti teadvustada, et see tähendabki 120000 maski iga päev vähemalt ja see on siis eeldusel, et need ei ole laotöötajate, nad ei ole autojuhtidel, need ei ole hulgikaubanduses mitte kuskil mujal, et see on siis ainult see müüjate norm, 29000 müüjat? Jah, on Eestis kokku. Aga mis saab edasi? Edasi läheb elu nii nagu ta on senini läinud, et need maskid kuluvad väga kiiresti ära tõenäoliselt paari päevaga. Ja siis ettevõtted peavad ise edasi tegutsema, et meil hetkel ei ole järgmisi riigiga selliseid abileppeid sõlmitud. Küll aga me oleme küsinud valitsuselt abi isikukaitsevahendite osas, et need kulud on hästi suured. Ühel suurel jaeketil on juba praeguseks kuu ajaga kulunud pool miljonit eurot isikukaitsevahendite peale. Ja mida kauem see olukord jätkub, seda, seda kauem need kulud meile peale tulevad. Kui mõelda sellele, et see eriolukord kestab ja kaubandusele pannakse peale kohustused mingisuguseid isikuvahendeid oma rahade eest osta, et siis kindlasti me vaataks siin riigi poole ja loodaks veel abi saada ka tulevikus.
messages: user
messages: Kaupmeeste Liit sai riigiabina 120 000 kaitsemaski ja alustab täna oma liikmesettevõtete kaudu nende jaotamist müüjatele ja teistele kaubanduse eesliinitöötajatele.
messages: assistant